

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2018.gada 18.janvārī |

**2.§**

# Par nekustamā īpašuma “Cielavkalns”, Suntažu pag., Ogres nov., telpu nomu

Ogres novada pašvaldības Suntažu pagasta pārvaldē 2017.gada 31.oktobrī saņemts Guntara Mihailova, 2017.gada 31.oktobra iesniegums (reģistra Nr. 2.1.-12/214) ar lūgumu piešķirt nomas lietošanā ēku “Cielavkalns”, Suntažos, Suntažu pag., Ogres nov.

Nekustamais īpašums “Cielavkalns“, Suntaži, Suntažu pag., Ogres nov. (kadastra numurs 7488 503 0030), ierakstīts Suntažu pagasta zemesgrāmatas nodalījumā Nr.100000287652, īpašuma tiesības nostiprinātas Ogres novada pašvaldībai. Nekustamais īpašums “Cielavkalns “, Suntažu pag., Ogres nov. (kadastra numurs 7488 503 0030) sastāv no palīgēkas (saimniecības ēkas) (kadastra apzīmējums 7488 003 0670 002), ēkas kopējā platība 60,60 m2.

Ēku (būvju) nekustamais īpašums “Cielavkalns”, Suntažu pag., Ogres nov., ir saistīts ar zemes gabalu “Cielavkalns”, Suntažu pag., Ogres nov., kadastra Nr.7488 003 0670, Suntažu pagasta zemesgrāmatas nodalījuma Nr.100000199955, īpašuma tiesības nostiprinātas Ogres novada pašvaldībai. Īpašums “Cielavkalns”, Suntažu pag., Ogres nov., kadastra Nr. 7488 003 0670, sastāv no zemes gabala 0,44 ha platībā un 15 (piecpadsmit) dzīvokļu mājas “Cielavkalns” 662,73 m2 platībā.

Ēka “Cielavkalns”, kā vienots veselums, nav nodota nevienai juridiskai vai fiziskai personai nomas lietošanā. Vienīgās telpas, kas tiek izmantotas šajā ēkā, šobrīd ir katlu mājas telpa 21,6 m2 platībā. Šo telpu izmanto Ogres novada pašvaldības aģentūra “Rosme”, tajā atrodas ūdens spiedkatls un mājas ievada ūdensskaitītājs, līdz ar to šī telpa nav iznomājama. Pārējās telpas netiek izmantotas. Pašvaldības funkciju veikšanai telpas 39 m2 platībā (saskaņā ar Pielikumu Nr.3 telpas Nr.2; Nr.3; Nr.4; Nr.5 un Nr.6) šobrīd nav nepieciešamas, bet to neizmantošana ilgākā laika periodā rada gan telpu, gan arī ēkas tehniskā stāvokļa būtisku pasliktināšanos, līdz ar to lietderīga ir ēkā esošo telpu turpmākā nodošana izmantošanai fiziskai vai juridiskai personai, nododot to nomas lietošanā atbilstoši telpu lietošanas veidam - kā saimniecības ēku.

Publiskas personas finanšu līdzekļu un mantas izšķērdēšanas likuma (turpmāk Likums) 2.panta pirmā daļa nosaka, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5.panta pirmā daļa nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā.

Pamatojoties uz likuma “Par pašvaldībām” 21.panta pirmās daļas 14.punkta “a” un “b” apakšpunktiem un 2010.gada 8.jūnija Ministru kabineta noteikumu Nr.515 “Noteikumu par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 7.punktu,

**balsojot: PAR –** 14 balsis (E.Helmanis, G.Sīviņš, E.Strazdiņa, A.Purviņa, J.Iklāvs, J.Laizāns, J.Laptevs, S.Kirhnere, A.Mangulis, Dz.Žindiga, Dz.Mozule, M.Siliņš, M.Leja, E.Bartkevičs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. **Iznomāt** nekustamā īpašuma “Cielavkalns”, Suntažu pag., Ogres nov., (kadastra numurs 7488 503 0030), telpas Nr.2; Nr.3; Nr.4; Nr.5 un Nr.6 39 m2 platībā, noskaidrojot nomnieku rakstiskā izsolē (saskaņā ar Pielikumu Nr.3).
2. **Apstiprināt** publicējamo informāciju (saskaņā ar Pielikumu Nr.1).
3. **Apstiprināt** nomas tiesību izsoles noteikumus (saskaņā ar Pielikumu Nr.2).
4. **Uzdot** Ogres novada pašvaldības īpašuma iznomāšanas komisijai organizēt nomas tiesību izsoli.
5. **Uzdot** Suntažu pagasta pārvaldes vadītājam Valdim Ancānam noslēgt nomas līgumu saskaņā ar izsoles rezultātiem.
6. **Kontroli** par lēmuma izpildi uzdot Ogres novada pašvaldības domes izpilddirektora vietniekam Pēterim Špakovskim.

 (Sēdes vadītāja,

domes priekšsēdētāja E.Helmaņa paraksts)

*Lēmums stājas spēkā 2018. gada 19.janvārī*